kalixlouiis/myanmar-wikipedia-corpus huggingface dataset:
ဒုတိယဇနီးသည် ဂျီးန် လက်ခီးနှင့် ခရီုးဘာရာရှိ အိမ်လေးသို့ ပြောင်းရွှေ့အခြေချခဲ့၍ ၁၉၀၇ မှ ၎င်းသေဆုံးသောနှစ် ၁၉၃၀ ဇူလိုင်အထိ နေထိုင်သွားခဲ့သည်။
Arthur Conan Doyle. "Memories and Adventures", p. 222. Oxford University Press, 2012; . အင်္ဂလိပ် အပျော်တမ်း ဘိလိယက် ချန်ပီယံပြိုင်ပွဲတွင်လည်း ၁၉၁၃ တွင် ပါဝင်ကစားခဲ့သည်။
မိသားစု thumb|ပန်းချီဆရာ ဂျော့ဂျ်ဝိုင်လီ ဟချင်ဆန်၏ အာသာ ကိုနန် ဒွိုင်းလ်ပုံတူ (၁၈၉၄) ၁၈၈၅ တွင် ဒွိုင်းလ်သည် လူဝီဆာ ဟောကင်းစ် နှင့် အိမ်ထောင်ပြုခဲ့သည်။
လူဝီဆာသည် တီဘီရောဂါ ခံစားနေခဲ့ရကာLeeman, Sue, "Sherlock Holmes fans hope to save Doyle's house from developers", Associated Press, 28 July 2006. ၁၉၀၇ တွင် ကွယ်လွန်သည်။
ထိုနှစ်တွင်ပင် နောက်အိမ်ထောင်အဖြစ် ဂျီးန် အဲလိဇဘက်သ် လက်ခီးနှင့် လက်ထပ်ခဲ့သည်။
ဂျီးန်သည် ဒွိုင်းလ်သေဆုံးပြီးနောက် ဆယ်နှစ်တာ ရှင်သန်ကျန်ရစ်ကာ လန်ဒန်တွင် ကွယ်လွန်ခဲ့သည်။
ဒွိုင်းလ်၌ သားသမီး ငါးဦးရှိရာ နှစ်ဦးမှာ ပထမ ဇနီးနှင့် ရရှိခဲ့၍ ကျန်သုံးဦးမှာ ဒုတိယဇနီးသည်နှင့် ထွန်းကားသူများဖြစ်သည်။
ဒွိုင်းလ်၏ သားသမီး ငါးဦးစလုံးမှာ ကလေးမထွန်းကားဘဲ သေဆုံးခဲ့ကြသောကြောင့် ဒွိုင်းတွင် တိုက်ရိုက် ဆက်ခံသည့် မျိုးဆက်မရှိပေ။
ဂုဏ်ပြုမှုနှင့် ဆုတံဆိပ်များ 100px သူကောင်းပြုခံရခြင်း (Knight Bachelor) (၁၉၀၂) 100px ဂျေရုစလမ် စိန့်ဂျွန် ဆေးရုံတော်၏ ဂုဏ်သိက္ခာအရှိဆုံး သူကောင်းဘွဲ့တစ်ခု (၁၉၀၃) 100px ဘုရင်မ၏ တောင်အာဖရိက ဒုတိယ ဘိုဝါစစ်ပွဲ အမှုထမ်းများအတွက် ပေသောဆု (Queen's South Africa Medal) (၁၉၀၁) 100px အီတလီဘုရင်ချီးမြင့်သော သူကောင်းဘွဲ့ (၁၈၉၅) 100px အော်တိုမန်အင်ပါယာ သူကောင်းဘွဲ့ - ဒုတိယအဆင့် (Order of the Medjidie) (၁၉၀၇) ကွယ်လွန်ခြင်း ဟမ့်ရှီးရားရှိ ဒွိုင်းလ်၏ အုတ်ဂူ left|သားဖြစ်သူ အဲဒရီယန်နှင့် အတူ ၁၉၃၀ ၌ တွေ့ရစဉ် ၁၉၃၀ ဇူလိုင် ၇ တွင် နှလုံးရောဂါ (heart attack) ဖြင့် အသက် (၇၁) ၌ ကွယ်လွန်ခဲ့သည်။
သေဆုံးသောအခါ မြှုပ်နှံမည့်နေရာနှင့်ပတ်သက်၍ အငြင်းပွားမှု အချို့ရှိခဲ့သည်။
ခရစ်ယာန်တစ်ဦးမဟုတ်ဘဲ ဝိဉာဉ်ဝါဒီတစ်ဦးဖြစ်သောကြောင့် ဖြစ်သည်။
သို့ဖြစ်၍ ဒွိုင်းလ်ကို ဝင်ဒဲလ်စ်ဟမ် နှင်းဆီခြံတွင် ပထမဆုံး မြှုပ်နှံခဲ့သည်။
နောင်တွင် ဇနီးသည်နှင့်အတူ ဟမ့်ရှီးယား၊ နယူးဖောရက်စ်ရှိ မင်းစတိသင်္ချိုင်းတွင် ရွေ့ပြောင်း မြှုပ်နှံခဲ့ကြသည်။
၂၃ နှစ်ကြကြာ နေထိုင်ခဲ့သော ခရိုးဘာရာရှိ ခရိုးဘာရာခရော့စ်တွင် ရုပ်တုထားရှိပြီး ဂုဏ်ပြုခဲ့ကြသည်။
ဒွိုင်းလ်မွေးဖွားခဲ့သော အိမ်အနီး အက်ဒင်ဘာရာမြို့ ပစ်ကာဒီနေရာတွင် ရှားလော့ခ်ဟုမ်းစ် ရုပ်တုတစ်ခုလည်းရှိသည်။
"Sherlock Holmes statue reinstated in Edinburgh after tram works", bbc.co.uk; retrieved 6 November 2012. မှတ်စု ကိုးကား ကဏ္ဍ:ဗြိတိသျှ စာရေးဆရာများ။
စက်စု ကိုးကား Category:မြန်မာနိုင်ငံ ရွာများ Category:ရန်ကုန်တိုင်းဒေသကြီးရှိ ရွာများ။
မက်သရူးဖလစ်စတိန်း သည် ဝိပဿနာတရားပြဆရာတစ်ဦး ဖြစ်သည်။
ယခင်က စိတ်ရောဂါကုထုံးပညာရှင်ဖြစ်ပြီး ထေရဝါဒဗုဒ္ဓဘာသာရဟန်းတစ်ကြိမ် ခံယူခဲ့သည်။
မူလဆရာမှာ ရဟန်း Bhante Henpola Gunaratana ရဟန်း ဖြစ်သည်။
၁၉၈၂ ခုနှစ်တွင် ဖလစ်စတိန်းနှင့် Bhante Gunaratana သည် Bhavana အဖွဲ့နှင့် ဗာဂျီးနီးယားအနောက်ပိုင်းတွင် တရားစင်တာတစ်ခုကို ပူးတွဲကာ တည်ထောင်ခဲ့သည်။
၁၉၉၃ ခုနှစ်တွင် သူသည် အကျိုးအမြတ်မယူသည့် အဖွဲ့အစည်းဖြစ်သည့် ဖောရက်ဝေး (Forest Way) ကို တည်ထောင်ခဲ့သည်။
ဤအဖွဲ့အစည်းသည် စစ်မှန်သောကိုးကွယ်မှု တိုးတက်လာစေရန်အတွက် မြေထောင်မြှောက်ပေးရန်အတွက် အမျိုးမျိုးသော အခွင့်အလမ်းများကို အထောက်အပံ့ပေးသည်။
ထိုအဖွဲ့အစည်း၏ လမ်းညွှန်စည်းကမ်းတစ်ခုမှာ ကမ္ဘာပေါ်ရှိ ကိုးကွယ်ယုံကြည်မှုများအား ပေါင်းစည်းမှုအမြင်ကို ထောက်ပံ့ပေးရန် ဖြစ်သည်။
၂၀၀၇ ခုနှစ်တွင် ဖလစ်စတိန်းသည် ရည်မှန်းချက်ကြီးမားသည့်လမ်းကြောင်းတစ်ခုကို စတင်လျှောက်လှမ်းခဲ့သည်။
၎င်းမှာ "With One Voice." ဟု အမည်ပေးထားသည့် ငြိမ်းချမ်းမှုနှင့် ကိုးကွယ်ယုံကြည်မှုကို ဖော်ပြထားသည့် မှတ်တမ်းရုပ်ရှင်ကို ပြုလုပ်ရန် ဖြစ်သည်။
မတူကွဲပြားသည့် တစ်ဆယ့်ငါးမျိုးသော ကိုးကွယ်ယုံကြည်မှုများမှ ဘာသာရေးခေါင်းဆောင်များနှင့် ပုဂ္ဂိုလ်များကို အင်တာဗျူးပြုလုပ်ကာ အားလုံးသော ကိုးကွယ်ယုံကြည်မှုများမှ ဘုံတူညီသည့်အမှန်တရားကို ရှာဖွေရန် ကြိုးစားထားခြင်း ဖြစ်သည်။
၎င်းကို အသံလွှင့်တယ်လီဗွီးရှင်းနှင့် ဗီဒီယိုကို ကမ္ဘာတစ်ဝန်း ဖြန့်ဝေခဲ့သည်။
၂၀၀၉ ခုနှစ်တွင် ရုပ်ရှင်ကို Canyon Productions, Inc နှင့် ပူးပေါင်းထုတ်ဝေခဲ့ကာ ဤရုပ်ရှင်သည် Bronze Telly ဆု နှစ်ခု ရရှိခဲ့သည်။
စာအုပ်များ Journey to the Center, Wisdom Publications 1998. Swallowing the River Ganges, Wisdom Publications 2001. The Meditator's Atlas, Wisdom Publications 2007. ပြင်ပလင့်များ The Forest Way Flickstein article on the Impediments to the Practice of Insight Meditation The Bhavana Society "With One Voice" documentary ကိုးကား ကဏ္ဍ:အမေရိကန် လူမျိုးများ ကဏ္ဍ:ဗုဒ္ဓဘာသာ ဆရာများ။
thumb|ဥပါသိကာ ကီးနာနာယွန် ဥပါသိကာ ကီးနာနာယွန် (กีนานายน, ၁၉၀၁ ခုနှစ် - ၁၉၇၈ ခုနှစ်) သည် ရတ်ချဘူရီ (Ratchaburi) မှ ထိုင်းလူမျိုး ဗုဒ္ဓဘာသာဝင် ဥပါသိကာမတစ်ဦးဖြစ်သည်။
Donald K. Swearer, The Buddhist World of Southeast Asia, SUNY Press, 2010, s. 13. ၁၉၄၅ ခုနှစ်တွင် သူမသည် အငြိမ်းစားယူပြီးနောက် သူမသည် သူမ၏ ဦးလေး၊ အဒေါ်ဖြစ်သူတို့နှင့်အတူ အိမ်သို့ပြန်လာပြီး တရားစင်တာတစ်ခုသို့ သွားရောက်ခဲ့သည်။
သူမသည် များသောအား ကိုယ်တိုင်ပင် ပါဠိစာပေများနှင့် အခြားသော ဗုဒ္ဓဘာသာစာပေများကို ဖတ်ရှုလေ့လာကာ သင်ကြားခဲ့သည်။
Thanissaro Bhikkhu, Upasika Kee Nanayon and the Social Dynamic of Theravadin Buddhist Practice , 1995 သူမ၏ ဓမ္မသင်ကြားများနှင့် ကဗျာများသည် ကျယ်ပြန့်စွာပင် ပျံ့နှံ့လျက် ရှိသည်။
သူမ၏ ထိုတရားစကားများသည် ပျံနှံ့လာသည့်အတွက်ကြောင့် ထိုင်းနိုင်ငံတွင် ထင်ရှားသည့် အမျိုးသမီးတရားပြဆရာ ဖြစ်လာခဲ့သည်။
သူမ၏ တရားဟောပြောပြသမှုများကို Thanissaro Bhikkhu က အင်္ဂလိပ်ဘာသာသို့ ပြန်ဆိုခဲ့သည်။
Thanissaro Bhikkhu က သူမအား “မည်သို့ပင်ဆိုစေ သူမသည် “ထိုင်နိုင်ငံ၌ ၂၀ ရာစုတွင် ထင်ရှားသည့် အမျိုးသမီးတရားပြဆရာဖြစ်သည်” ဟု မြင်ခဲ့သည်။
ဖြန့်ဝေမှုများ Upasika K. Nanayon, An unentangled knowing: lessons in training the mind, Buddhist Publication Society, 1996. Upasika Kee Nanayon, Thanissaro Bhikkhu, Pure and simple: teachings of a Thai Buddhist laywoman, Somerville, 2005 "Breath Meditation Condensed" . ကိုးကား ကဏ္ဍ:ထေရဝါဒ ဗုဒ္ဓဘာသာ ဆရာများ။
ဝက်နစ်ကာ (၁၉၄၂ ခုနှစ်ဖွား) သည် စာရေးဆရာ၊ ရေဒီယိုထုတ်လွှင့်အစီရင်ခံသူ၊ ဟာသလူရွှင်တော်နှင့် ဗုဒ္ဓဘာသာတရားပြဆရာ ဖြစ်သည်။
သူသည် ရေပန်းစားသည့် ပေါ်ပင်စားဖြစ်သည့် "If you don't like the news ... go out and make some of your own," ဖြင့် ထင်ရှားလာခဲ့သူ ဖြစ်သည်။
၁၉၉၄ ခုနှစ်တွင် ထွက်ရှိခဲ့သည့် စာအုပ်၌ ထိုစကားကို စာအုပ်၏ ခေါင်းစဉ်အဖြစ် အသုံးပြုခဲ့သည်။
သူ၏ ရေဒီယိုတင်ဆက်မှုသည် သမားရိုးကျမဟုတ်ပေ။
ဤယာဉ်ပိတ်ဆို့မှုအစီရင်ခံမှုတွင် "People are driving to work to earn the money to pay for the cars they're driving to work in. Back to you." ဟု တင်ဆက်ထားသည်။
သူ၏ အမျိုးမျိုးသော ထုတ်ဝေမှုများသည် စံချိန်များစွာဖြင့် ထုတ်ဝေခဲ့ရသည်။
သူသည် ထေရဝါဒဗုဒ္ဓဘာသာဂျာနယ်ဖြစ်သည့် Inquiring Mindကို တည်ထောင်သူနှင့် ပူးတွဲတည်းဖြတ်သူလည်း ဖြစ်သည်။
သူသည် စပရစ်ရော့တရားစင်တာ၏ အမြဲတမ်းဆရာတစ်ဦးလည်းဖြစ်သည်။
နစ်ကာသည် ဂျူးလူမျိုးဖြစ်ပြီး သူ၏ ဖခင်သည် ပိုလန်နိုင်ငံမှ ပြောင်းရွှေ့လာခဲ့သည့် ဂျူးလူမျိုးတစ်ဦး ဖြစ်သည်။
ပြုစုမှုများ ကိုးကား။
နပပတန်တရာကူ (ณปภาตันตระกูล) သည် (၁၉၈၆ ခုနှစ်၊ ဇူလိုင်လ ၁၆ ရက်ဖွား) သည် ထိုင်းအမျိုးသမီးသရုပ်ဆောင်တစ်ဦးဖြစ်ပြီး သူမသည် အသက် ၁၁-၁၂ အရွယ်ကတည်းက ဖျော်ဖြေမှုနယ်ပယ်တွင် ဝင်ရောက်ခဲ့သည်။
သူမကို ချစ်စနိုးဖြင့် ပတ် ဟု ခေါ်ကြပြီး ယခင်ကမူ ဆူလီးပွန်(ศุลีพร)ဟု ခေါ်ကြသည်။
သူမသည် Akarakit “Benz Racing” Worarojcharoendet နှင့် ထိမ်းမြားလက်ထပ်ခဲ့သည်။
သူမကို ၁၉၈၆ ခုနှစ်၊ ဇူလိုင်လ ၁၆ ရက်နေ့တွင် ပါကစ္စတန်နိုင်ငံတစ်စိတ်ပိုင်းဖြစ်သည့် ထိုင်းမိသားစုမှ ဖွားမြင်ခဲ့ပြီး Hainaneseလူမျိုး ဖြစ်သည်။
သူမသည် အစ္စလာမ်ဘာသာရေးနယ်ပယ်တွင် ကြီးပြင်းလာခဲ့သည်။
၂၀၁၆ ခုနှစ်တွင် ဗုဒ္ဓဘာသာသို့ ကူးပြောင်းခဲ့သည်။
ကိုးကား ကဏ္ဍ:ထိုင်း အမျိုးသမီး ရုပ်ရှင်သရုပ်ဆောင်များ။
လာရီရိုဆန်ဘာ့ (၁၉၃၂ ခုနှစ်၊ ဒီဇင်ဘာလ ၇ ရက်ဖွား) သည် အမေရိကန်နိုင်ငံသား ဗုဒ္ဓဘာသာတရားပြဆရာတစ်ဦး ဖြစ်သည်။
၁၉၈၅ ခုနှစ်တွင် ရိုဆန်ဘာ့သည် မက်ဆာချူးဆက်ပြည်နယ်၊ ကမ်းဘရစ်တွင် ကမ်းဘရစ်ဝိပဿနာတရားစင်တာ (Cambridge Insight Meditation Center) ကို တည်ထောင်ခဲ့သည်။
ထိုစင်တာတွင် သူသည် အမြဲတမ်းတရားပြဆရာလည်း ဖြစ်သည်။
ထို့ပြင် သူသည် ဟားဘတ်ဆေးဘက်ဆိုင်ရာကျောင်းနှင့် ချီကာဂိုတက္ကသိုလ်တွင် စိတ်ပညာပါမောက္ခ ဖြစ်ခဲ့သည်။
ကမ်းဘရစ်ရှိ ဝိပဿနာစင်တာတွင် တရားပြဆရာအဖြစ်သာမကသေးဘဲ မက်ဆာချူးဆက်ပြည်နယ်၊ ဘာရီရှိ ဝိပဿနာအဖွဲ့ (Insight Meditation Society) တွင်လည်း အကြီးတန်းတရားပြဆရာတစ်ဦး ဖြစ်သည်။
ရိုဆန်ဘာ့သည် ရုရှား - ဂျူးမိသားစုမှ မွေးဖွားလာသူဖြစ်သည်။
၎င်းကို အလုပ်သမားအတန်းအစား မိသားစုမှ ကိုနေးကျွန်း (Corney Island) တွင် ဖွားမြင်ခဲ့သည်။
သူ၏ ဖခင်သည် မျိုးဆက် ၁၄ ခုမြောက် ဂျူးဓမ္မဆရာဖြစ်ပြီး မာ့ဝါဒကို လေ့လာခဲ့သည်။
ရိုဆန်ဘာ့သည် သူ၏ သိပ္ပံဘွဲ့ကို ဘရွတ်လင်ကောလိပ်မှ ရရှိခဲ့ပြီး ဒေါက်တာဘွဲ့ကို လူမှုရေးစိတ်ပညာဘာသာရပ်ဖြင့် ချီကာဂိုတက္ကသိုလ်မှ ရရှိခဲ့သည်။
ထို့နောက်ပိုင်းတွင် ဟားဗတ်၌ စိတ်ရောဂါကုဌာန၌ လက်ထောက်ပါမောက္ခ ဖြစ်လာခဲ့သည်။
သူသည် ပညာရေးအတွေ့အကြုံကို စိတ်ပျက်သွားကာ ဗုဒ္ဓဘာသာတရားလေ့ကျင့်မှုကို စိတ်အားထက်သန်စွာ လေ့လာလေ့ကျင့်ခဲ့သည်။
သူ့ကို ထိုကဲ့သို့ ဆုံးဖြတ်ချက်များ အပြောင်းအလဲ ဖြစ်စေသည့် အဓိကအချက်မှာ ဝိမလသာခါနှင့် Jiddu Krishnamurtiတို့၏ သင်ကြားမှုများမှ ဖြစ်သည်။
သူသည် ကိုရီးယားဆရာ Seung Sahnနှင့်ဂျပန်ဆရာKatagiri Roshiတို့နှင့်အတူဝိပဿနာကိုမလေ့ကျင့်မီ ဇင်ဗုဒ္ဓဘာသာကို ရှစ်နှစ်ကြာသင်ယူခဲ့သည်။
Anagarika Munindraသည်ရိုဆန်ဘာ့၏ပထမဆုံးသောဝိပဿနာတရားပြဆရာဖြစ်သည်။
သူ၏ စာအုပ် Breath by Breath သည် အာနာပါနသတိ လုပ်ငန်းလုပ်ကွက်အား ရှင်းလင်းစွာ ဖော်ပြထားသည့် စာအုပ်တစ်ခု ဖြစ်သည်။
သူ့အား ထိုင်းတရားပြဆရာ Buddhadasaသည် အာနာပါနသတိကို အားထုတ်ရန် လှုံ့ဆော်ခဲ့သည်။
အာနာပါနသတိသည် ကမ်းဘရစ်ရှိ ဝိပဿနာစင်တာတွင် သူ၏ အခြေခံသင်ကြားပြသမှုများထဲမှ တစ်ခု ဖြစ်လာခဲ့သည်။
စာအုပ်များ L. Rosenberg, Breath by Breath: The Liberating Practice of Insight Meditation, Shambhala Publications, 2004. . L. Rosenberg and D. Guy, Living In the Light of Death: On the Art of Being Truly Alive, Shambhala Publications, 2001. L. Rosenberg with Laura Zimmerman, Three Steps to Awakening: A Practice for Bringing Mindfulness to Life, Shambhala Publications, 2013. ကိုးကား ကဏ္ဍ:ထေရဝါဒ ဗုဒ္ဓဘာသာ ဆရာများ။
တာရာဘရတ် (၁၉၅၃ ခုနှစ်ဖွား၊ မေလ ၁၇ ရက်ဖွား) အမေရိကန်လူမျိုး စိတ်ပညာရှင်၊ စာရေးဆရာနှင့် ဗုဒ္ဓဘာသာတရားအားထုတ်မှုတွင် ထင်ရှားသည့်သူ ဖြစ်သည်။
ဝါရှင်တန်ဒီစီရှိ ဝိပဿနာတရားအဖွဲ့အစည်း (Insight Meditation Community) ၏ တည်ထောင်သူနှင့် နည်းပြဆရာမ ဖြစ်သည်။
သူမသည် မေရီလန့်၊ Bethesda တွင် ဗုဒ္ဓဟူးနေ့ညများတွင် တွေ့ဆုံကာ သင်ကြားပြသမှုများ ပြုလုပ်ခဲ့သည်။
သူမ၏ အပေါင်းအပါများတွင် ဂျက်ကွန်ဖီး၊ ရှာရွန်ဆာ့ဘတ်၊ ဂျိုးဆက်ဂိုးစတိန်းနှင့် ဝိပဿနာနှင့် တရားအားထုတ်မှုဆိုင်ရာ အခြားသော သူများလည်း ပါဝင်သည်။
Publishers Weekly Review Publisher's Weekly review of Radical Acceptance Retrieved January 31, 2016. သူမသည် အမေရိကန်နိုင်ငံနှင့် ဥရောပတို့၌ ဗုဒ္ဓဘာသာတရားစင်တာများတွင် တရားသင်ပြခြင်းနှင့် ယောဂ တို့ကို သင်ကြားပြသခဲ့သည်။
သူမသင်ကြားပြသခဲ့သည့် နေရာများတွင် စပရစ်ရော့တရားစင်တာ၊ Kripalu Centerနှင့်Omega Institute for Holistic Studiesတို့ပါဝင်သည်။
သူမသည် စိတ်ပိုင်းဆိုင်ရာကုသမှုအတွက် သတိပဋ္ဌာန်တရားအားထုတ်မှုနှင့် ဗုဒ္ဓ၏ သင်ကြားပြသမှုများကို အသုံးပြုခဲ့သည်။
ထိုအရာများနှင့် ပတ်သက်၍ သူမသည် စာအုပ်များကို ရေးသားခဲ့ရာ Omega Institute for Holistic Studiesစသည့်စာအုပ်များပါဝင်သည်။
ပညာရေး သူမသည် ကလက်တက္ကသိုလ် (Clark University) မှ နိုင်ငံရေးသိပ္ပံနှင့် စိတ်ပညာဘာသာရပ်တို့ဖြင့် ဘွဲ့ရရှိခဲ့သည်။
Omega Institute Teacher Page Retrieved November 28, 2015 သူမသည် ဖီးဒင်းဂရဒ်ကျူရိတ်တက္ကသိုလ် (Fielding Graduate University) မှ တရားထိုင်ခြင်းအားဖြင့် အစားအသောက်မူမမှန်မှုအား ကုစားခြင်း စာတမ်းဖြင့် ပါရဂူဘွဲ့ ရခဲ့သည်။
ပုဂ္ဂိုလ်ရေးဘဝ ဘရတ်သည် သူမ၏ ခင်ပွန်းဖြစ်သူ ဂျိုနသန်ဖော့ (Jonathan Foust) နှင့်အတူ ဗာဂျီးနီးယားတွင် အမြဲတမ်းနေထိုင်ခဲ့သည်။
သူမ၏ ခင်ပွန်းသည် ယောဂနှင့် တရားပြဆရာ ဖြစ်သည်။
ဘရတ်သည် ခရစ်ယာန် ဘုရားတစ်ဆူဝါဒ (Christian Unitarian - သုံးပါးပေါင်းတစ်ဆူကို ငြင်းပယ်ဝါဒ) ဘာသာအယူဝါဒနှင့် ကြီးပြင်းခဲ့သူ ဖြစ်သည်။
ပြုစုခဲ့သည်များ စာအုပ်များ Brach, Tara (2014). Healing Traumatic Fear: The Wings of Mindfulness and Love, in Mindfulness-Oriented Interventions for Trauma: Integrating Contemplative Practices edited by Follette, Briere, Rozelle, Hopper and Rome. Guilford Press Brach, Tara (2012). Mindful Presence: A Foundation for Compassion and Wisdom, in Wisdom and Compassion in Psychotherapy: Deepening Mindfulness in Clinical Practice edited by Christopher K. Germer and Ronald D. Siegel. Guilford Press အသံဖိုင်ဖြန့်ဝေမှုများ Radical Self-Acceptance: A Buddhist Guide to Freeing Yourself from Shame (2005) Radical Acceptance: Guided Meditations (2007) Meditations for Emotional Healing (2009) Meditation and Psychotherapy: A Professional Training Course for Integrating Mindfulness into Clinical Practice (2011) Mindfulness Meditations: Nine Guided Practices to Awaken Presence and Open Your Heart (2012) Finding True Refuge: Meditations for Difficult Times (2013) ကိုးကား ကဏ္ဍ:အမေရိကန် ဗုဒ္ဓဘာသာဝင်များ ကဏ္ဍ:ဗုဒ္ဓဘာသာဝင် စာရေးဆရာများ။
နေခြည်ရွှန်းလက် (၁၃ နိုဝင်ဘာ ၁၉၉၉ မွေးဖွား)သည် မြန်မာ အမျိုးသမီး သရုပ်ဆောင် တစ်ဦးဖြစ်သည်။
သူမ အဓိကအမျိုးသမီး သရုပ်ဆောင်အဖြစ် ပါဝင်သရုပ်ဆောင်ထားသည့် မျက်လုံးမှာအလွမ်း နှုတ်ခမ်းမှာမာန ရုပ်သံဇာတ်လမ်းတွဲမှ စတင်၍ လူသိများ ထင်ရှားလာခဲ့သည်။
ငယ်ဘဝနှင့်ပညာရေး နေခြည်ရွှန်းလက် ကို ၁၉၉၉ ခုနှစ်၊ နိုဝင်ဘာလ၊ ၁၃ ရက်နေ့တွင် မွေးဖွှားခဲ့သည်။
သူမသည် အမျိုးသားယဉ်ကျေးမှုနှင့်အနုပညာတက္ကသိုလ်(ရန်ကုန်)မှ ဘွဲ့ရခဲ့သည်။
အလုပ်အကိုင် ၂၀၁၇ ခုနှစ်တွင် သူမသည် ၂၀၁၆ ခုနှစ်အတွက် မြန်မာ့ရုပ်ရှင်နှင့် အကယ်ဒမီဆုပေးပွဲ အခမ်းအနားတွင် ရွှေကြိုမယ်အဖြစ် နှင့် Miss Now How 2017 ပြိုင်ပွဲတွင် ဝင်ရောက်ယှဉ်ပြိုင် ခြင်းတို့ဖြင့် အနုပညာအလုပ်ကို စတင်ခဲ့သည်။
၂၀၁၈ ခုနှစ် ပုဂံမြို့သူ တွင် ဂွမ်းနု အဖြစ် ‌‌‌‌ဒေါင်း၊ ထူးအောင်၊ ဖုန်းရှိန်ခန့် နှင့် မေမြင့်မိုရ်တို့နှင့်အတူ တွဲဖက် သရုပ်ဆောင်ခဲ့သည်။
၂၀၁၉ ခုနှစ်တွင် မျက်လုံးမှာအလွမ်း နှုတ်ခမ်းမှာမာန ဇာတ်လမ်းတွဲတွင် နှင်းနွေ အဖြစ် အောင်မင်းခန့် နှင့်အတူ တွဲဖက်သရုပ်ဆောင်ခဲ့သည်။
၂၀၁၉ ခုနှစ်တွင် အခန်းနံပါတ်? ဇာတ်လမ်းတွဲတွင် နန်းစော အဖြစ် ကျော်ဆု၊ ဝင့်ယမုံနိုင် တို့နှင့်အတူ သရုပ်ဆောင်ခဲ့သည်။
ဇာတ်လမ်းတွဲများ ပုဂံမြို့သူ (၂၀၁၈) မျက်လုံးမှာအလွမ်း နှုတ်ခမ်းမှာမာန (၂၀၁၉) အခန်းနံပါတ်? (၂၀၁၉) ကိုးကား ကဏ္ဍ:၁၉၉၉ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာ အမျိုးသမီး သရုပ်ဆောင်များ။
ရတနာပုံခေတ် ဆိုသည်မှာ မင်းတုန်းမင်းတရားသည် ၁၇-ရက်၊ ဖေဖော်ဝါရီလ၊ ၁၈၅၃-ခုနှစ်တွင် နောင်တော် ပုဂံမင်းထံမှ ထီးနန်းလွှဲပြောင်း ရယူကာ နန်းတက်ခဲ့၏။
ထိုစဉ်က မင်းတုန်းမင်း ထီးနန်းစိုးစံရာ နေပြည်တော်မှာ အမရပူရဖြစ်သည်။
မင်းတုန်းမင်းသည် အမရပူရ၌ ထီးနန်းစိုးစံစဉ် အတွင်း မန္တလေးမြို့သစ်ကို တည်ခဲ့ခြင်း ဖြစ်၏။
ပထမဦးစွာ မြနန်းစံကျော် ရွှေနန်းတော်ကြီးနှင့် လေးကျွန်းအောင်မြေ နန်းမြို့တော် တို့ကို တည်ဆောက်ခဲ့သည်။
ထို့နောက် ၂၈-ရက်၊ ဧပြီလ၊ ၁၈၅၇-ခုနှစ်တွင် ရတနာပုံမြို့တော်ကို တည်ဆောက်ရန် မိန့်တော် ထုတ်ပြန်ခဲ့သည်။
ဤသို့ဖြင့် မြန်မာ့သမိုင်းစာမျက်နှာတွင် ရတနာပုံခေတ် ပေါ်ပေါက်လာခဲ့သည်။
တင်နိုင်တိုး ရေး ရတနာပုံခေတ် ထိပ်တန်းနန်းတွင်းအရာရှိကြီးများ စာအုပ်၊ စာ-၃၊ ပထမအကြိမ်၊ မေလ၊ ၂၀၀၉ ကိုးကား Category:ကုန်းဘောင်ခေတ် Category:ကုန်းဘောင် မင်းဆက်။
ဆေးပြင်းလိပ် အချို့မှာ အဖျား နှစ်ဖက်စလုံး ဖြတ်ထားပေးခြင်း၊ ညှစ်ချိုးပေးထားခြင်း ရှိသော်လည်း၊ အများစုမှာ အတည့်ဖြတ်က တဖက်၊ နောက်တဖက်မှာ သောက်ခါနီးမှ ဖြတ်ရန်ဟူ၍ ထိပ်ခေါင်း (cap) အတိုင်း ထားထားပြီး လာလေ့ရှိသည်။
ဆိုလိုသည်မှာ ဆေးပြင်းလိပ်တွင် အစီခံ မပါချေ။
အရည်အသွေး ကောင်း လက်ဖြစ် ဆေးပြင်းလိပ် အများစုသည် ပုံသဏ္ဌာန် မည်သို့ရှိပစေ၊ ထိပ်ခေါင်း တဖက်ကို ဂျုံကော်နှင့် စေးပိတ်ထားလေ့ ရှိသည်။
ဆေးပြင်းလိပ်၏ ထိပ်ခေါင်းပိုင်းသည် ဆေးရွက်ကြီး အသားများ ပေါ်ထွက် မနေဘဲ လုံးဝန်းနေသည် အဖျား ဖြစ်၍၊ သောက်မည့်သူသည် အမြဲတမ်း ဖြတ်ပစ်ပေးရမည့် အဖျား ဖြစ်လေသည်။
ဓားဖြင့် ဖြတ်သည် ဖြစ်စေ၊ ပါးစပ်ဖြင့် ကိုက်သည် ဖြစ်စေ၊ သေချာမှု တခုကမူ ညီညီညာညာ မရှိဘဲလျက်၊ လိမ်ဖယ် ရွဲ့စောင်းကာ နေလိမ့်မည်။
ထိုအခါ ဆေးလိပ်ကို မီးညှိလျှင် အညီအမျှ စွဲလောင်ခြင်း မရှိ၊ မီးညီညာစွာ မစွဲလျှင်၊ သောက်၍ ရသော ဆေးရွက်လည်း ဖွာလန်ကြဲကာ၊ ဆုံးရှုံးရလေသည်။
အမျိုးအစားများ 250px|A semi-airtight cigar storage tube and a double guillotine-style cutter ဖြတ်ရာဝယ် အခြေခံ အမျိုးအစား သုံးမျိုး ရှိသည်။
ဖြတ်တံ(တည့်ဖြတ်) ဖောက်တံ ဗွီဖြတ် (ဖြတ်ခွာ၊ ကြောင်မျက်လုံး၊ အဖျားဖြတ်၊ အင်္ဂလိပ်ဖြတ်) ဒဲ့ဖြတ် အတည့်ဖြတ်သည် အသုံးများသော ဖြတ်ပုံ ဖြစ်ကာ၊ အများအားဖြင့် စတီးကွင်းနှင့် အသုံးပြုသည်။
ဤသို့ဖြတ်လိုက်လျှင်၊ အဖျားနှစ်ဖက်စလုံး အသားများ အမြန် ပေါ်လာစေသည်။
ဓားသွား တစ်စုံ ပါ ဖြတ်တံကို ဓားသွားတဖက်တည်းပါထက် အပျော်တမ်းသမားများက ပိုကြိုက်သည်မှာ၊ ဖြတ်ရာ၌ ပိုမို ညီညာသပ်ရပ်သောကြောင့် ဖြစ်သည်။
ဆေးလိပ်ဖြတ်ကတ်ကြေးများကိုလည်း အတည့်ဖြတ်ရန် အသုံးပြုပြီး၊ ယင်းသည် ဆေးပြင်းလိပ်များကို တိတိကျကျ ဖြတ်ရန်အတွက် အကောင်းဆုံး ရွေးချယ်မှု ဖြစ်နိုင်သည်။
သို့ငြားလည်း၊ ခေါင်းဖြတ်စက် အသေးစားနှင့် တူလှစွာသော ၎င်းဖြတ်တံ (guillotines) သည် အဖိုးနည်း ဝန်အပါဆုံး ဖြစ်ကာ၊ သွားလိုရာသို့ အင်္ကျီ၊ ဘောင်းဘီ အိတ်ကပ်ထဲ လွယ်လင့်တကူ ထည့်ပြီး၊ လုံခြုံစွာ သယ်ဆောင်သွားနိုင်သည်။
အများစုက ဤဖြတ်နည်းကို ကြိုက်သည်။
အဘယ်ကြောင့်ဆိုသော်၊ ထိပ်ခေါင်း တခုလုံး ပေါ်နေသည် ဖြစ်ရာ၊ မီးခိုးများ လွတ်လပ်စွာ ထွက်၍ အနားစွန်းတွင် ဆေးချေး(ဆေးကတ္တရာ) များ စုပုံလာခြင်း မရှိသောကြောင့် ဖြစ်သည်။
အပေါက်ဖြတ် ဆေးပြင်းလိပ် အပေါက်ဖြတ်ရာဝယ်၊ အခြေခံ အမျိုးအစား ၃ မျိုး ရှိသည်။
၎င်းတို့မှာ ကျည်ဆန်ဖောက်၊ ဟာဗာနာဖောက် နှင့် အစုံဖောက် တို့ ဖြစ်သည်။
ကျည်ဆန်ဖောက်သည် သော့တွဲတွင် ချိတ်ရသော ကျည်ဆန်သဏ္ဌာန် ကိရိယာငယ် ဖြစ်သည်။
ဖောက်တံကို လှည့်လိုက်ပါက ဆေးပြင်းလိပ်ခေါင်းကို အပေါက်ဖောက်ရာ၌ သုံးသော ဘလိတ်ဓားဝိုင်း ပေါ်လာသည်။
ဤဖြတ်နည်းကို အချို့က ကြိုက်ကြသည်မှာ၊ အတွင်းသား အဆာများ သိပ်မထွက်ခြင်း၊ ပါးစပ်ထဲဝယ် ဆေးရွက် ဝင်ရောက်ခြင်းကို လျှော့ချပေးခြင်းကြောင့် ဖြစ်သည်။
အားနည်းချက်မှာ၊ ဖြတ်ထားသော အပေါက်သည် ငယ်နေရာ၊ ဆေးလိပ်မီးခိုး များစွာ မထွက်သည့်အတွက် အပေါက်သည် မကြာခဏဆိုသလို တံတွေးများ၊ ကတ္တရာချေးများဖြင့် ပိတ်ဆို့သွားလေ့ ရှိသောကြောင့် ဖြစ်သည်။
အဆင်ပြေ အသုံးတည့် အဖိုးနည်း ဝန်ပါသော ယင်းကိရိယာလေးမှာ ပြဿနာ ရှိသည်။
လှည့်ဖွင့်မရသော အထိုင်သည် ပျောက်တတ်ခြင်း၊ ပြန်မပိတ်မိဘဲ အိတ်ကပ်ထဲတွင် ဓားသွား ဟောင်းလောင်းနှင့် အန္တရာယ် ရှိခြင်းတို့ ဖြစ်သည်။
ဟာဗာနာဖောက်တံသည် အဆင်ပြေရာတွင် တူသော်လည်း၊ ပိုမို အန္တရာယ်ကင်းသည်။
ပျောက်လွယ်သော အထိုင်ထက်၊ ခလုတ်ကို တွန်းဖိလိုက်လျှင် ဓားသွားသည် စပရိန်ကဲ့သို့ လည်ထွက်လာပြီး၊ ဆေးပြင်းလိပ်ဖင်ကို အပေါက်ဖောက်သွားသည်။
ခလုတ်ကို ပြန်ကြွလိုက်လျှင်၊ အလိုလို ပြန်ဝင်သွားသည်။
အစုံဖောက်တံသည် အရွယ်အစား အမျိုးမျိုး ရှိသော ဆေးပြင်းလိပ် ကို အပေါက်ဆိုက်စုံ ဖောက်ပေးသည်။
ဆေးပြင်းလိပ်ဖြတ်တံဟုသာ ခေါ်ဝေါ်နေရသောလည်း၊ အမှန်မှာ အပေါက်ဖောက်ခြင်းသာတည်း။
ဗွီဖြတ် 250px|A rosewood sided dual ended cigar cutter by J.A. Henckels capable of making both straight cuts and V-cuts အသုံးများဆုံး ထဲမှ နောက်ဆုံးတခုမှာ ဗွီဖြတ်တံ ဖြစ်သည်။
ပုံပန်းမှာ ဒဲ့ဖြတ်တံနှင့် တူသော်လည်း၊ ဆေးပြင်းလိပ်ဖင်ကို လုံးလုံးလျားလျား ဖြတ်ထုတ်ခြင်းထက် ဗွီပုံသဏ္ဌာန်သာ ရအောင် ဖြတ်ထုတ်လိုက်ခြင်းသာ ဖြစ်သည်။
ပိုကြည့်ကောင်းသည်ဟု ယူဆသည်။
ဗွီဖြတ်တံများသည် မူလက ပိရမစ်ပုံစံ ဒီဇိုင်း ဆင်ထားသည်။
ဤ ဖြတ်တံမျိုးသည် ဆေးလိပ်သောက်သူ ဖြတ်ချင်သလောက် နက်အောင် ဖြတ်ပေးနိုင်သည်။
ကောင်းမွန်သော ဗွီဖြတ်တံများသည် ဒဲ့ဖြတ်တံများထက် အတွင်းသားထဲသို့ နက်အောင် ထိုးဖောက်နိုင်စွမ်း ရှိသည်။
ကော်ပိတ်ထားသော ထိပ်ခေါင်းသည် ထူပါက ဤဖြတ်တံကို သုံးရန် အချို့က ပိုကြိုက်နှစ်သက်သည်။
သို့ငြားလည်း၊ ဈေးပေါသော ဗွီဖြတ်တံများနှင့် မညီမညာ ဖြတ်မိပါက၊ မီးသည် ညီမျှစွာ စွဲလောင်မည် မဟုတ်ချေ။
အခြား လက်သည်းညှပ် ကိုးကား Category:ဖြတ်တောက်ရေး ကိရိယာများ။
စိုက်ပျိုးရေးသည် ၁၉၈၅ ခုနှစ်တွင် ဂျီဒီပီ၏ ၉၀ ရာခိုင်နှုန်း၊ အလုပ်လုပ်သူလူဦးရေ၏ ၈၀ ရာခိုင်နှုန်းထိ ပါဝင်လုပ်ကိုင်နေသော စီးပွားရေးအချက်အချာ အစဉ်အလာရှိသည့်လုပ်ငန်း ဖြစ်သည်။
ရိက္ခာသီးနှံဖြစ်သည့် စပါးသီးနှံသည် အဓိကထုတ်ကုန်အဖြစ် ဆက်လည် တည်ရှိနေသည်။
ကမ္ဘောဒီးယား ကျေးလက်လူမှုဘဝအတွက် အ‌ခြေခံဖြစ်သော စပါး ထုတ်လုပ်မှု အညွှန်းကိန်းမှာ မကြာခဏဆိုသလို ရည်မှန်းချက်မပြည့်မီဖြစ်ခဲ့ရာ ၁၉၇၉၊ ၁၉၈၁၊ ၁၉၈၄ နှင့် ၁၉၈၇ ခုနှစ်များမှာ ဆိုးဆိုးရွားရွား ရိက္ခာပြတ်လပ်သောနှစ်များ ဖြစ်သည်။
၁၉၈၇ ခုနှစ်တွင် စပါးသီးနှံကို ဟက်တာ ၁.၇၇ သန်းစိုက်ပျိုးရန် ရည်မှန်းခဲ့သော်လည်း ဟက်တာ ၁.၁၅ သန်းသာ စိုက်ပျိုးနိုင်ခဲ့သည်။
၁၉၇၉ ခုနှစ် နောက်ပိုင်းမှ ၁၉၈၀ ပြည့်နှစ်များအထိ လယ်ယာကဏ္ဍ တိုးတက်မှု အားရစရာမရှိခဲ့ပေ။
ဆိုးဝါးသော ရာသီဥတုအခြေအနေ၊ ခိုင်းကျွဲခိုင်းနွားနှင့် လယ်ယာသုံးကိရိယာများ မလုံလောက်မှု၊ လူပုဂ္ဂိုလ်များ၏ အတွေ့အကြုံနည်းပါး ညံ့ဖျင်းမှု၊ လုံခြုံရေးပြဿနာနှင့် အစိုးရ၏ ဘုံဝါဒ ပေါ်လစီများကြောင့် လယ်ယာကုန်ထုတ်စွမ်းအားများ ကျဆင်းခဲ့ရသည်။
ဘုံလယ်ယာနှင့် စုပေါင်းအဖွဲ့များ ဟင်ဆမ်ရင်အစိုးရလက်ထက်တွင် ဘုံလယ်ယာများပေါ်ထွန်းရန် စုပေါင်းအဖွဲ့များ ဖွဲ့စည်း ခဲ့သည်။
တစ်ရပ်တစ်ရွာတည်းနေ သိကျွမ်းပြီးသူများကို စုပေါင်းအဖွဲ့ငယ်လေးများ ဖွဲ့ပြီး စုပေါင်းဆောင်ရွက်ခြင်းဖြင့် အတိုင်းအတာတစ်ခုထိ အကျိုးအမြတ်ရရှိနိုင်ရာ ပိုပေါ့ခေတ် လူ့စွမ်းအားပြုန်းတီးမှု၊ အတင်းအဓမ္မစေခိုင်းမှု၊ ဘုံလယ်မြေဘဝကထက် ပိုမိုတိုးတက် ကောင်းမွန်လာခဲ့သည်။
တစ်ဦးချင်းနှင့် အိမ်ထောင်စုများကို စုပေါင်းအဖွဲ့များ ဖွဲ့စည်း ဆောင်ရွက်ခြင်းသည် အရင်းအမြစ်များ ချို့တဲ့လှသည့် စစ်ပြီးခေတ် ကမ္ဘောဒီးယားအနေ အထားနှင့်လည်း လျော်ကန်လှပေသည်။
ဤသို့ စုပေါင်းအဖွဲ့များဆောင်ရွက်ခြင်းဖြင့် လူအင်အား၊ ကျွဲနွားအင်အားနှင့် လယ်ယာသုံးကိရိယာများ ချို့တဲ့မှုကို ကျော်လွှားနိုင်ခဲ့ ကြလေသည်။
၁၉၈၆ ခုနှစ်တွင် ကျေးလက်နေလူဦးရေ ၉၇ ရာခိုင်နှုန်းသည် စုပေါင်းအဖွဲ့ပေါင်း ၁ သိန်း ကျော်တွင် ပါဝင်ခဲ့ကြသည်။
ခမာအုပ်စိုးသည့်ကာလက ဘုံလယ်ယာများနှင့် မတူညီသည့် အချက်မှာ အရွယ်အစားအားဖြင့် သေးငယ်ခြင်းဖြစ်သည်။
စုပေါင်းအဖွဲ့များသည် စတင် ဖွဲ့စည်းစဉ်က မိသားစု ၂၀ မှ ၅၀ ထိပါဝင်ခဲ့သော်လည်း နောင်တွင် မိသားစု ၇ စုမှ ၁၅ စု ထိတိုင် အရွယ်အစား သေးငယ်သည်။
စုပေါင်းအဖွဲ့များသည် လယ်ယာလုပ်သားအသင်း ပုံစံမျိုးဖြစ်ပြီး အသင်းဝင်များသည် မြေယာနှင့် လုပ်အားအသီးအပွင့်များကို ဆက်လက် ပိုင်ဆိုင်ခွင့်ရှိသည်။
ဆိုဗီယက်မှ လေ့လာသူတစ်ဦးကမူ စုပေါင်းအဖွဲ့များသည် ပိုင်ဆိုင်မှု သုံးရပ်ကို စံနစ်တကျ စုစည်းထားသည်ဟုဆိုသည်။
ယင်းတို့မှာ နိုင်ငံတော်ပိုင်ဖြစ်သော လယ်ယာ‌မြေ၊ စုပေါင်းပိုင်ဆိုင်သော လယ်လုပ်ကိရိယာများ- ထွက်ရှိလာသော သီးနှံများနှင့် မိသားစုတစ်စုချင်းစီက ပိုင်ဆိုင်သော လယ်ယာလုပ်ကွက်များတို့ ဖြစ်သည်။
သီအိုရီအရ စုပေါင်းအဖွဲ့တစ်ဖွဲ့စီသည် ဒေသအလိုက်နှင့် ‌မြေယာရရှိနိုင်မှု အခြေအနေ အလိုက် အများပိုင်မြေမှ ၁၀ မှ ၁၅ ဟက်တာအထိ ရရှိကြသည်။
‌မြေယာကို စုပေါင်းထွန် ယက်စိုက်ပျိုးကြသည်။
ရိတ်သိမ်းရာတွင်မူ မိသားစုအလိုက် ပါဝင်ဆောင်ရွက်နိုင်မှုအပေါ် မူတည်၍ အမှတ်ပေးစံနစ်ဖြင့် လုပ်ငန်းခွဲဝေဆောင်ရွက်ကြသည်။
ထွက်ရှိသော သီးနှံများကို ခွဲဝေရာ၌ ရှေးဦးစွာ လုပ်အားပါဝင်နိုင်ခြင်းမရှိသော သက်ကြီးရွယ်အိုနှင့် နာမကျန်းသူများအား သူနာပြု၊ ကျောင်းဆရာ၊ စီမံအုပ်ချုပ်သူများကဲ့သို့ ခွဲဝေပေးပြီး ကျန်ရှိသည်များကို လုပ်သားများသို့ ခွဲဝေပေးသည်။
ပင်ပန်းကြီးလေးသော လုပ်ငန်း ဆောင်ရွက်ရသူများ၊ အမှတ်ပေးစနစ်အရ အမှတ်များများရသူများကို အမှတ်နည်းသူများ ထက် ပိုမိုခွဲဝေပေးသည်။
ခင်ပွန်းမရှိသူ အမျိုးသမီးများကို အလုပ်နည်းနည်းလုပ်၍ ရမှတ် နည်းပါးသည့်တိုင် လုံလောက်အောင် ခွဲဝေပေးသည်။
အမှတ်ပေးရာတွင် မိမိလုပ်အား အပြင် အဖွဲ့ပိုင်တိရစ္ဆာန်များအား စောင့်ရှောက်ပေးခြင်း၊ မိမိပိုင်ကျွဲနွားနှင့် လယ်လုပ် ကိရိယာများကို စုပေါင်းအဖွဲ့သို့ ငှားရမ်းသုံးစွဲခွင့်ပြုခြင်းများလည်း ပါဝင်သည်။
စုပေါင်းအဖွဲ့ဝင် မိသားစုတိုင်းသည် အများနှင့် စုပေါင်းလုပ်ကိုင်သော မြေယာအပြင် မြေယာရရှိနိုင်မှုအ‌ခြေအနေအရ ၁၅၀၀ မှ ၂၀၀၀ စတုရန်းမီတာထိ ကိုယ်ပိုင်လုပ်ကိုင်ခွင့် မြေ ရရှိခံစားခွင့် ရရှိကြသည်။
အဖွဲ့မှခွဲဝေရရှိသည့် သီးနှံများနှင့် မိမိပိုင်မြေမှ ထွက်ရှိသော သီးနှံများကို လွတ်လပ်စွာ စားသုံး သိုလှောင် လဲလှယ် ရောင်းဝယ်ခွင့်ရှိသည်။
စုပေါင်းအဖွဲ့များကို ဘုံလယ်ယာသို့ တက်လှန်းနိုင်မှုနှင့် သီးစားချထားမှုအပေါ် အခြေခံ၍ အမျိုးအစား သုံးမျိုးဖြစ်ပေါ်လာသည်။
ပထမအမျိုးအစားမှာ စုပေါင်းလုပ်ကိုင်မှု အမြင့်ဆုံး အဆင့်ဖြစ်သည်။
အဖွဲ့ဝင်မိသားစုအားလုံး ထယ်ထိုးထွန်မွှေသည်မှ ရိတ်သိမ်းသည်ထိ လုပ်ငန်းအားလုံးတွင် ပါဝင်ဆောင်ရွက်သည်။
ပုဂ္ဂလကပိုင်ဆိုင်သော လယ်လုပ်ကိရိယာနှင့် ခိုင်းကျွဲနွားများမှာ တစ်ဦးချင်းပိုင်ဆိုင်ပစ္စည်းများအဖြစ် ဆက်လက်တည်ရှိသည်။
ယင်းတို့ကို စိုက်ပျိုးချိန်နှင့် ရိတ်သိမ်းချိန်တို့တွင် အဖွဲ့အတွက် အသုံးပြုပါက အခကြေးငွေ ရရှိသည်။
ထို့ပြင် တဖွဲ့စီတွင် နိုင်ငံတော် ကူညီမှုဖြင့် ရရှိထားသော အဖွဲ့ပိုင် လယ်လုပ် ကိရိယာများလည်း ရှိသည်။
ဒုတိယအမျိုးအစားမှာ ၁၉၈၄ ခုနှစ် ၊ နိုဝင်္ဘာလ KPRP အမျိုးသား ကွန်ဖရင့်က ဖော်ပြ သော "ပုဂ္ဂလိကမှ စုပေါင်းပုံစံပြောင်းလဲဆဲ"အဆင့် ဖြစ်သည်။
ဤအမျိုးအစား၏ ပထမ အမျိုးအစားနှင့် ကွာခြားချက်မှာ စိုက်ပျိုးရာသီအစတွင် အဖွဲ့ဝင်အိမ်ထောင်စုများသို့ မိသားစု အရွယ်အစားအလိုက် လယ်ယာမြေများ ခွဲဝေချထားခြင်းဖြစ်သည်။
ဤဒုတိယ အမျိုးအစားသည် အဖွဲ့ဝင်များသည် လယ်ထွန်ခြင်း၊ ကောက်စိုက်ခြင်း ကဲ့သို့သော လုပ်ငန်းကြီးများတွင် စုပေါင်းဆောင်ရွက်ကြသည်။
အခြားလုပ်ငန်းများတွင် မိမိအား ခွဲဝေ ချထားပေးသော ကိုယ်ပိုင်လုပ်ကွက်ကို ကိုယ်တိုင်စိုက်ပျိုးသည်။
မိမိပိုင် ထွန်ထယ်ကိရိယာ၊ ကျွဲနွားတို့ကို ကိုယ်ပိုင်အဖြစ် ဆက်လက်ပိုင်ဆိုင်ခွင့်ရှိသည်။
ယင်းတို့ကို အဖွဲ့ဝင်အချင်းချင်း သဘောတူညီမှုဖြင့် ရောင်းဝယ်ခွင့်ရှိသည်။
အချို့သော အဖွဲ့များတွင် အဖွဲ့ဝင်အိမ်ထောင်စုများ စုပေါင်းထည့်ဝင်သော စပါးမျိုးစေ့များ၊ နိုင်ငံတော်၏ ပံ့ပိုးမှုဖြင့် ရယူထားသော လယ်လုပ်ကိရိယာများ စသည့် စုပေါင်းပိုင်ဆိုင်မှုများ ရှိကြသည်။
ယင်းသို့ စုပေါင်းပိုင်ဆိုင်မှု ပမာဏ အနည်းအများက စုပေါင်းဆောင်ရွက်နိုင်မှုအ‌ခြေအနေကို ဖော် ပြသည်။
စုပေါင်းပိုင်ဆိုင်မှုများလေ စုပေါင်းဆောင်ရွက်နိုင်မှုများလေ ဖြစ်သည်။
စပါး၊ လယ်လုပ်ကိရိယာ စုပေါင်း ပိုင်ဆိုင်မှုမရှိသော စုပေါင်းအဖွဲ့များ၌ ကုန်ထုတ်လုပ်အားသည် အိမ်ထောင်စုများ၏ လိုအပ်ချက် ပြည့်မီရန် အဓိက ဦးတည်ကြပြီး လယ်ယာကုန်ထုတ်လုပ် သူနှင့် ဈေးကွက် သို့မဟုတ် နိုင်ငံပိုင်အဖွဲ့အစည်းများ အကြား ဆက်ဆံရေးမှာ အားနည်း နေလေ့ရှိသည်။
တတိယအမျိုးအစားမှာ မိသားစုစီးပွားရေးပုံစံဖြစ်သည်။
ဒုတိယအမျိုးအစားတွင် အဖွဲ့က စိုက်ပျိုးရာသီအစတွင် ‌မြေယာများကို ခွဲဝေချထားသည်။
လယ်လုပ်ကိရိယာများမှာ မိသားစုပိုင်အဖြစ် ဆက်လက်တည်ရှိသည်။
ယခု တတိယအမျိုးအစားတွင်မူ မိသားစုများ သည် မိမိပိုင်မြေယာတွင် စိုက်ပျိုးသည်။
ထွက်ရှိသမျှအားလုံး မိမိပိုင်သည်။
အပိုအလျှံများ ကို နိုင်ငံတော်အဖွဲ့အစည်းများသို့ တိုက်ရိုက်ရောင်းချသည်။
ဤအမျိုးအစားတွင် စီမံအုပ်ချုပ်မှုနှင့် လူမှုယဉ်ကျေးမှု ကိစ္စရပ်များမှတပါး စုပေါင်းဆောင်ရွက်မှု မရှိပေ။
လယ်ယာကဏ္ဍ ပြန်လည်ထူထောင်ရေး၊ ရိက္ခာထုတ်လုပ်မှုတိုးတက်ရေးတို့နှင့်အတူ အစိုးရ က စုပေါင်းအဖွဲ့များကို အလေးထားခဲ့သည်။
သို့ရာတွင် ဆိုရှယ်လစ်စံနစ်အတွက် အထောက်အကူပြုမှုမှာ သိသာမြင်သာ မရှိခြေ။
စိုက်ပျိုးရေး ဒုတိယဝန်ကြီး ချီရာဆောင်၏ အလိုအရမူ (စုပေါင်းအဖွဲ့များ စတင်သက်ဝင်လှုပ်ရှားခဲ့ပြီး ၇ နှစ်အကြာ) ၁၉၈၀ လွန်နှစ်များ၏အလယ်ပိုင်းနှစ်ကာလ အချိန်တွင် စုပေါင်းအဖွဲ့များ၏ ၁၀ ရာခိုင်နှုန်းသာ အမှန်တကယ် စုပေါင်းလုပ်ဆောင်မှုရှိတော့ကြောင်း၊ ၇၀ ရာခိုင်နှုန်းခန့်သော စုပေါင်းအဖွဲ့ များသည် လယ်ယာမြေပြုပြင်ခြင်း၊ မျိုးစေ့ချစိုက်ပျိုးခြင်းကဲ့သို့သော အများနှင့် ဆိုင်သော လုပ်ငန်းများတွင်သာ စုပေါင်းဆောင်ရွက်မှုရှိကြောင်း၊ ကျန်ရှိသည့် ၂၀ ရာခိုင်နှုန်းခန့်သော လယ်ယာ လုပ်သားများမှာ ပုဂ္ဂလိကအနေဖြင့် ထွန်ယက်စိုက်ပျိုးပြီး မိသားစုစီးပွားရေး ပုံစံ ပါဝင် ဆောင်ရွက်ကြောင်း သိရသည်။
ဆန်စပါးစိုက်ပျိုးထုတ်လုပ်မှု ၁၉၈၇ ခုနှစ်တွင် ဆန်စပါးစိုက်ပျိုးထုတ်လုပ်မှု ကိန်းဂဏန်းများမှာ ပြန့်ကြဲနေပြီး ကိန်းဂဏန်း ရယူသည့် ဇစ်မြစ်အလိုက် ကွဲပြားခြားနားကြသည်။